
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Τροποποίηση του ρυμοτομικού σχεδίου του δήμου Αθηναίων (πε¬ 
ριοχή 61) στα Ιλίσια». 1 

Έγκριση πραγματοποίησης μεταφοράς συντελεστή δόμησης σε ακί¬ 
νητο που βρίσκεται εντός του ρυμοτομικού σχεδίου του Δήμου 

Βούλας (Ν. Αττικής). 2 

Τροποποίηση του ρυμοτομικού σχεδίου Καρπενησιού (Ν. Ευρυτα¬ 
νίας) και καθορισμός ειδικών όρων και περιορισμών δόμησης οι¬ 
κοπέδων αυτού. 3 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Αριθ. Γ.74394 - (1) 

Τροποποίηση του ρυμοτομικού σχεδίου του δήμου Αθηναίων (περιοχή 
61) στα Ιλίσια. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 3, 9 και 70 του ν.δ/τος της 17.7.1923 
«Περί σχεδίων πόλεων (Α' 228) όπως μεταγενέστερα τροποποιήθηκαν 
και συμπληρώθηκαν. 

2. Τις διατάξεις του άρθρου 12 (παρ. 6) του ν. 1577/85 «Γενικός 
Οικοδομικός Κανονισμός» (Α' 210). 

3. Τις διατάξεις του άρθρου 99 (παρ. 3)τουν. 1892/1990 «Για τον 
εκσυγχρονισμό και την ανάπτυξη και άλλες διατάξεις» (Α' 101). 

4. Τις διατάξεις της παρ. 1 εδ. ιδ' του άρθρου 23 του ν. 1558/1985 
«Κυβέρνηση και Κυβερνητικά Όργανα» (Α' 137). 

5. Την Υ.1503/1991 απόφαση του Πρωθυπουργού και του Υπουρ¬ 
γού Περιβάλλοντος Χωροταξίας και Δημοσίων Έργων «Καθορισμός 
αρμοδιοτήτων του Υφυπουργού Περιβάλλοντος Χωροταξίας και Δημο¬ 
σίων Έργων Χρήστου Κατσιγιάννη» (Β' 702/4.9.1991). 

6. Τις 319/1990 και 518/1990 γνωμοδοτήσεις του δημοτικού 
συμβουλίου Αθηνών. 


7. Την 17/1990 γνωμοδότηση του Συμβουλίου Χωροταξίας Οικι¬ 
σμού και Περιβάλλοντος Νομαρχίας Αθηνών. 

8. Την από 16.1.1991 (θέμα 4ο) γνωμοδότηση της Εκτελεστικής 
Επιτροπής του Οργανισμού Αθήνας. 

9. Την 342/1991 γνωμοδότηση του Συμβουλίου της Επικράτειας 
με πρόταση του Υπουργείου Περιβάλλοντος Χωροταξίας και Δημοσίων 
Έργων, αποφασίζουμε: 

Άρθρο 1 

1. Εγκρίνεται η τροποποίηση τού εγκεκριμένου ρυμοτομικού σχεδίου 
Αθηνών (ν. Αττικής) στην περιοχή 61 στα Ιλίσια και ειδικότερα στο 
Ο.Τ. 1 που έχει πρόσωπο επί της οδού Παπαδιαμαντοπούλου η οποία 
έχει ορισθεί ως βασικός οδικός άξονας με την απόφαση 62556/5073/ 
9.10.1990 (Δ’ 561) του Υπουργού Περιβάλλοντος Χωροταξίας και 
Δημοσίων Έργων, με: 

α) Την διάνοιξη πεζοδρόμου μεταξύ των οδών Νυμφαίου και Λαοδι- 
κείας. 

β) Τον χατακτηρισμό ως δευτερεύοντος δικτύου ελευθέρων κοινο¬ 
χρήστων χώρων τμημάτων των οικοπέδων με στοιχεία Α, Β, Γ, Δ, ,Α 
και Γ, Δ, Ζ, Ε, Γ με την εφαρμογή των διατάξεων της παρ. 6 του άρ¬ 
θρου 12τουν. 1577/1985 (Γ.Ο.Κ.) όπως οι παραπάνω ρυθμίσεις φαί¬ 
νονται στο σχετικό χρωματισμένο πρωτότυπο διάγραμμα σε κλίμακα 
1:500 που θεωρήθηκε από τον Προϊστάμενο της Δ/νσης Τοπογραφι¬ 
κών Εφαρμογών με την 74394/1991 πράξη του κα που αντίτυπό του 
σε φωτοσμίκρυνση δημοσιεύεται με το παρόν διάταγμα. 

Άρθρο 2 

Η ισχύς του παρόντος διατάγματος αρχίζει από τη δημοσίευση του 
στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 30 Σεπτεμβρίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΧΡΗΣΤΟΣ ΚΑΤΣΙΓΙΑΝΝΗΣ 

Αριθ. Γ.68915 (2) 

Έγκριση πραγματοποίησης μεταφοράς συντελεστή δόμησης σε ακίνητο 

που βρίσκεται εντός του ρυμοτομικού σχεδίου του Δήμου Βούλας (Ν. 

Αττικής). 

Ο ΠΡΟΕΔΡΟΙ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κλπ» (Α’ 58). 

2. Τις διατάξεις του Π.Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του 
Ν.880/1979» (Α' 138), όπως τροποποιήθηκε με το από 19.6.1987 
Π. Δ/γμα (Δ' 592). 

3. Τις διατάξεις του Π. Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το Ν.880/1979» (Α 154) 
όπως τροποποιήθηκε με το υπ’ αριθ. 367/1987 Π. Δ/γμα (Α' 163). 

4. Τις διατάξεις των άρθρων 2,3 και 7 του Ν. 1032/1980 «Περί συ- 
στάσεως Υπουργείου Χωροταξίας, Οικισμού και Περιβάλλοντος» (Α' 
57). 

5. Τις διατάξεις του άρθρου 23 παρ. 1 εδ. ιδ του Ν. 1558/1985 
«Κυβέρνηση και Κυβερνητικά Όργανα» (Α' 137). 

6. Την Υ.1503/1991 απόφαση του Πρωθυπουργού και του Υπουρ¬ 
γού Περιβάλλοντος, Χωροταξίας και Δημοσίων Έργων «Καθορισμός 
αρμοδιοτήτων του Υφυπουργού Περιβάλλοντος Χωροταξίας και Δημο¬ 
σίων Έργων Χρήστου Κατσιγιάννη» (Β’ 702/4.9.1991). 

7. Την από 22.10.1990 αίτηση του Διονυσίου Γ. Δανάλη ο οποίος 
ενεργεί ως πληρεξούσιος του Γεωργίου Κυμπούρη. 

8. Την από 29.11.1990 αίτηση της εταιρείας «Νίκος Ψαλτίδης και 
ΣΙΑ Ε.Ε.». 

9. Την 51/1991 γνωμοδότηση του Κεντρικού Συμβουλίου Χωροτα¬ 
ξίας Οικισμού και Πειβάλλοντος. 

10. Την 27528/5.3.1991 απόφαση του Υπουργού Περιβάλλοντος, 
Χωροταξίας και ΔημοσίωνΈργων για προέγκριση της σχετικής τεχνι¬ 
κής μελέτης με πρόταση του Υφυπουργού Περιβάλλοντος, Χωροταξία^ 
και ΔημοσίωνΈργων, αποφασίζουμε: 

Άρθρο 1 

1. Εγκρίνεται η πραγματοποίηση της μεταφοράς συντελεστή δόμη¬ 
σης που εγκρίθηκε με το από 11.3.1983 π.δ/γμα (Δ' 211) από το βα- 
ρυνόμενο ακίνητο βρίσκεται εντός του ρυμοτομικού σχεδίου του Δήμου 
Ναυπλίου (Ν. Αργολίδος) επί των οδών Μηναίου, Κιλκίς και Σ. Μεραρ¬ 
χίας για το οποίο έχει εκδοθεί ο 1656/1990 σχετικός τίτλος δικαιώμα¬ 
τος μεταφοράς συντελεστή δόμησης στο όνομα Γεωργίου Αθ. Κυμπούρη 


σε άλλο ακίνητο (ωφελούμενο) που βρίσκεται εντός του ρυμοτομικού 
σχεδίου του δήμου Βούλας (Ν. Αττικής), επί της οδού Ελ. Βενιζέλου 
αριθ. 34, φερόμενο ως ιδιοκτησία της εταιρείας «Νίκου Ψαλτίδη και 
ΣΙΑ Ε.Ε.» όπως το ωφελούμενο ακίνητο φαίνεται με στοιχεία Α, Β, Γ, 
Δ, Ε, Α στο σχετικό πρωτότυπο διάγραμμα σε κλίμακα 1:200 που θεω¬ 
ρήθηκε από τον Προϊστάμενο της Διεύθυνσης Τοπογραφικών Εφαρμο¬ 
γών με την 68915/1991 πράξη του και που αντίτυπό του σε φωτοσμί¬ 
κρυνση δημοσιεύεται με το παρόν διάταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπομένης βάσει των ισχυόντων στην 
περιοχή όρων δόμησης 58,76 τ.μ. που (αντιστοιχούν σε 60,00 τ.μ. του 
βαρυνόμενου ακινήτου. 

3. Τα ειδικότερα στοιχεία του ωφελούμενου ακινήτου μετά τη μετα¬ 
φορά είναι τα εξής: 

α) Εμβαδόν οικοπέδου: 947,08 τ.μ. 

β) Συντελεστής δόμησης: 0,861 

γ) Ποσοστό κάλυψης: 40% 

δ) Μέγιστο επιτρεπόμενο ύψος: 15 μ. 

ε) Το κτίριο πρέπει να ανεγερθεί εντός του ωφελούμενου ακινήτου 
σύμφωνα με το διάγραμμα κάλυψης σε κλίμακα 1:50 που θεωρήθηκε 
από τον Προϊστάμενο της Δ/νσης Τοπογραφικών Εφαρμογών με την 
68915/1991 πράξη του και που αντίτυπό του σε φωτοσμίκρυνση δη¬ 
μοσιεύεται με το παρόν διάταγμα. 

Άρθρο 2 

Ακυρούται ο 1656/1990 σχετικός τίτλος δικαιώματος μεταφοράς 
συντελεστή δόμησης. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και ΔημοσίωνΈργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 30 Σεπτεμβρίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΟΝ 

Αριθ. Γ.71254 (3) 

Τροποποίηση του ρυμοτομικού σχεδίου Καρπενησιού (Ν. Ευρυτανίας) 

και καθορισμός ειδικών όρων και περιορισμών δόμησης οικοπέ¬ 
δων αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 3, 9 και 70 του ν.δ/τος της 17.7.1923 
«Περί σχεδίων πόλεων (Α' 228) όπως μεταγενέστερα τροποποιήθηκαν 
και συμπληρώθηκαν. 

2. Τις διατάξεις των άρθρων 7, 8 και 9 του ν. 1577/85» (Α' 210). 

3. Τις διατάξεις των άρθρων 2, 3 και 7 του ν. 1032/1980 «περί συ- 
στάσεως Υπουργείου Χωροταξίας, Οικισμού και Περιβάλλοντος» (Α' 
57). 

4. Τις διατάξεις του άρθρου 23 (παρ. 1 εδ. ιδ') του ν. 1558/1985 
«Κυβέρνηση και Κυβερνητικά Όργανα» (Α' 137). 

5. Τις διατάξεις του άρθρου 1 (παρ. β') του π.δ/τος 183/1986 
«Έγκριση τροποποιήσεων σχεδίων πόλεων και καθορισμός όρων και 
περιορισμών δόμησης από τους νομάρχες» (Α' 70). 

6. Τις διατάξεις του άρθρου 11 παρ. 2 του ν.δ. 797/1971 «Περί 
αναγκαστικών απαλλοτριώσεων» (Α’ 1) όπως ίσχυε προ της τροποποιή- 
σεώς του με το άρθρο 36 του ν. 1337/1983. 

7. Την Υ. 1503/1991 απόφαση του Πρωθυπουργού και του Υπουρ¬ 
γού Περιβάλλοντος Χωροταξίας και Δημοσίων Έργων «Καθορισμός 
αρμοδιοτήτων του Υφυπουργού Περιβάλλοντος Χωροταξίας και Δημο¬ 
σίων Έργων Χρήστου Κατσιγιάννη» (Β' 702/4.9.1991). 

8. Την 230/1989 γνωμοδότηση του δημοτικού συμβουλίου Καρπε¬ 
νησιού. 

9. Το 55915/6820/6.12.1990 έγγραφο της Διεύθυνσης Πολεοδο- 
μικού Σχεδιασμού προς το δήμο Καρπενησιού για τήρηση της νόμιμης 
διαδικασία»; και ότι η προθεσμία του άρθρου 31 παρ. 2 του π.δ/τος 
323/1989 «Κωδικοποίηση σε ενιαίο κείμενο νόμου» με τίτλο «Δημοτι¬ 
κός και Κοινοτικός Κώδικοις» των ισχυουσών διατάξεων του δημοτικού 
και κοινοτικού κώδικα, όπως τροποποιήθηκαν και συμπληρώθηκαν» 
(Α' 146) πέρασε άπρακτη. 

10. Την 394/1990 γνωμοδότηση του Κεντρικού Συμβούλιου Χω¬ 
ροταξίας, Οικισμού και Περιβάλλοντος. 

11. Την 324/1991 γνωμοδότηση του Συμβουλίου της Επικρά¬ 
τειας, με πρόταση του Υφυπουργού Περιβάλλοντος, Χωροτοιξΐας και 
Δημοσίων Έργων, αποφασίζουμε: 

Άρθρο 1 

1. Εγκρίνεται η τροποποίηση του ρυμοτομικού σχεδίου του δήμου 
Καρπενησιού (Ν. Ευρυτανίας) στον 109 κοινόχρηστο χώρο, που καθο¬ 
ρίστηκε με την 3126/4.10.1974 απόφαση του Νομάρχη Ευρυτανίας 
(Δ' 252/1974), με την μετατόπιση της ρυμοτομικής γραμμής, τη με¬ 
τατροπή τμήματος αυτού σε οικοδομήσιμο (Ο.Τ. 1θ9α) και την έγκριση 
εντός αυτού πεζοδρόμου, όπως φαίνεται στο σχετικό πρωτότυπο διά¬ 
γραμμα σε κλίμακα 1:500 που θεωρήθηκε από τον Προϊστάμενο της Δ/ 
νσης Τοπογραφικών Εφαρμογών με την 71254/1991 πράξη του και 


που αντίτυπό του σε φωτοσμίκρυνση δημοσιεύεται με το παρόν διά¬ 
ταγμα. 

Άρθρο 2 

Στην πρόσοψη των οικοπέδων οικοδομημένων ή μη, που βρίσκονται 
στον κατά το προηγούμενο άρθρο οικοδομήσιμο χώρο (Ο.Τ. 109α) και 
έχουν πρόσωπο στον δημιουργούμενο πεζόδρομο, επιβάλλεται προκή¬ 
πιο με πλάτος μεταβλητό από τρία (3.00) έως και πέντε και μισό (5.50) 
μέτρα. 

Άρθρο 3 

Στον κατά το άρθρο 1 του παρόντος δημιουργούμενο οικοδομήσιμο 
χώρο επιτρέπεται η (ανέγερση ενός μόνο κτιρίου με χρήση κατοικίας με 
τους παρακάτω όρους και περιορισμούς δόμησης. 

α) Συντελεστής δόμησης έξι δέκατα (0,6). 

β) Ποσοστό κάλυψης σαράντα τοις εκατό (40%). 

γ) Αριθμός ορόφων του κτιρίου δύο (2), με μέγιστο επιτρεπόμενο 
ύψος αυτού επτά και μισό (7,50) μέτρα. 

Πάνω από το μέγιστο επιτρεπόμενο ύψος του κτιρίου επιβάλλεται η 
κατασκευή τετράρριχτης στέγης από κεραμμύδια, μεγίστου ύψους ενός 
μέτρου και πενήντα εκατοστών του μέτρου (1,50) και μέγιστης κλίσης 
40%. 

Σε περίπτωση κεκλιμένου εδάφους κανένα σημείο του κτιρίου δεν επι¬ 
τρέπεται να υπερβαίνει το παραπάνω μέγιστο επιτρεπόμενο ύψος και σε 
καμμία όψη του κτιρίου δεν επιτρέπεται να εμφανίζονται περισσότεροι 
από δύο (2) όροφοι. . 

δ) Επιβάλλεται η κατασκευή εξώστη στ»; όψεις του κτιρίου σύμφωνα 
με τα παραδοσιακά πρότυπα. 

ε) Επιβάλλεται η τοποθέτηση μόνον ξύλινων ταμπλαδωτών κουφω¬ 
μάτων ή κουφωμάτων από αλουμίνιο χρώματος καφέ σκούρου. 

στ) Τα κικλιδώματα επιβάλλεται να είναι ξύλινα ή σιδηρά μαύρου 
χρώματος. 

ζ) Για τους λοιπούς όρους και περιορισμούς δόμησης εφαρμόζονται οι 
διατάξεις του άρθρου 3 του από 20.11.1982 π.δ/τος (Δ' 588) όπως 
τροποποιήθηκαν με το άρθρο 2 του από 29.1.1986 (Δ' 14) π.δ/τος. 

Άρθρο 3 

Η ισχύς του παρόντος διατάγματος αρχίζει από τη δημοσίευση του 
στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 30 Σεπτεμβρίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΧΡΗΣΤΟΣ ΚΑΤΣΙΠΑΝΝΗΣ 

